


   AJUNTAMENT D’AIGUAMÚRCIA



ANUNCI



Convocatòria per a la concessió d’ajuts per a l’assistència al Casal d’estiu 2024

Es fa públic que per Decret de l’Alcaldia 538/2024, de 27/12/2024  es va aprovar la convocatòria pública per la concessió d’ajuts per l’assistència al casal d’estiu 2024

A continuació, es transcriu literalment dita resolució d’aprovació de la convocatòria:
[bookmark: _GoBack]

“ANTECEDENTS

El Ple de l’ajuntament, en sessió ordinària de 14/10/2024, va aprovar les bases reguladores per la concessió d’ajuts per l’assistència al Casal d’estiu que es van sotmetre a informació pública mitjançant la inserció del pertinent anunci al Butlletí Oficial de la Província de data de 21/10/2024 inserció 2024-09261, les quals han quedat definitivament aprovades i publicades al BOP inserció 2024-11444 de 13/12/2024. 

D’acord amb el contingut de les bases reguladores específiques així com la Llei 38/2003, de 17 de novembre, general de subvencions i el Reial Decret 887/2006, de 21 de juliol, pel qual s’aprova el Reglament de la llei de subvencions, cal aprovar la convocatòria del procediment de concessió de subvencions per al 2024 amb el detall següent:

1.- Obrir la convocatòria, per a l’any 2024, per a la concessió d’ajuts per l’assistència al Casal d’estiu.

2.- La tramitació, la resolució i l’atorgament de les subvencions que preveu aquesta convocatòria, així com les condicions, criteris de valoració, requisits de participació i la documentació que cal aportar es regeixen per les bases reguladores específiques per la concessió d’ajuts per a l’assistència al Casal d’estiu aprovades pel Ple de l’Ajuntament en sessió ordinària de 14/10/2024 i publicada la seva aprovació definitiva al BOP de 13/12/2024 inserció 2024-11444.

3.-El termini de presentació de les sol.licituds serà de 20 dies naturals a comptar de l’endemà de la publicació de la convocatòria al BOP.

4.- L’import màxim que es destina per aquestes subvencions és de 2.500,00.-€.

La concessió de les subvencions queda condicionada a l’existència de crèdit adequat i suficient en el moment de la resolució de la concessió. 

Aquesta dotació màxima es podrà modificar, amb subjecció a la normativa vigent. 

5.- L’import a concedir per a cada sol·licitud serà de 20,00.-€ de descompte per nen i setmana, prèvia presentació de la documentació justificativa.. 

6.- L’òrgan responsable de la instrucció del procediment per l’atorgament de les subvencions serà l’alcaldia. 
L’òrgan responsable de la resolució del procediment serà l’alcaldia, com a màxim, en el termini de tres mesos.
7.- La data màxima de presentació de la documentació justificativa és el 31/1/2025.

FONAMENTS JURÍDICS

-Llei 38/2003, de 17 de novembre, general de subvencions

-Reial Decret 887/2006, de 21 de juliol, pel qual s’aprova el Reglament de la llei de subvencions
-Decret 179/1995, de 13 de juny, pel qual s’aprova el reglament d’obres, activitats i serveis dels ens locals.
-Llei 7/1985, de 2 d’abril, reguladora de les bases de règim local.
-Decret legislatiu 2/2003, del 28 d’abril, pel qual s’aprova el text refós de la llei municipal i de règim local de Catalunya.
-Bases reguladores per la concessió d’ajuts, en règim de concurrència competitiva,  per l’assistència al Casal d’estiu de l’Ajuntament d’Aiguamúrcia publicades al BOP inserció 2024-11444 de 13/12/2024. 

Per l’exposat RESOLC;

1.- Aprovar la convocatòria pública de l’exercici 2024 per a la concessió d’ajuts per l’assistència al Casal d’estiu.

2.- Aprovar la despesa per import de 2.500,00.-€ que es destinarà a aquestes actuacions amb càrrec a l’aplicació 480.04.326 del pressupost de l’exercici 2025.

3.-El text íntegre del document de la convocatòria es publicarà a la Base de Dades Nacional de Subvencions (BDNS), al BOP de Tarragona, la web municipal i al tauler d’edictes de la Seu Electrònica de l’Ajuntament.

4.- Comunicar-ho al Registre d'Ajuts i Subvencions de Catalunya.” 



Santes Creus, a la data de la signatura electrònica.



Gemma Dilla Martin
Secretària interventora

